ПРЕДЛОГ

На основу члана 18. Закона о локалним изборима ("Сл. гласник РС", бр. 14/2022 и 35/2024), Скупштина општине Димитровград на седници одржаној \_\_\_\_\_\_\_2024. године, донела је:

**ОДЛУКУ**

**О РАЗРЕШЕЊУ И ИМЕНОВАЊУ ЧЛАНОВА И ЗАМЕНИКА ЧЛАНОВА ОПШТИНСКЕ ИЗБОРНЕ КОМИСИЈЕ ОПШТИНЕ ДИМИТРОВГРАД У СТАЛНОМ САСТАВУ**

1. **РАЗРЕШАВАЈУ СЕ** чланства у Општинској изборној комисији Општине Димитровград чланови и заменици чланова у сталном саставу:

1. Теодора Соколов, председник;

Славица Пејчев, заменик председника;

1. Ценко Ћиров, члан;

Милан Милошевић, заменик члана;

1. Војин Истатков, члан;

Александар Димитров, заменик члана;

1. Сашко Митов, члан;

Росица Николов, заменик члана;

1. Маја Васов, члан;

Трајко Милошев, заменик члана;

1. Саша Васиљевић, члан;

Габријела Младенов, заменик члана;

1. Марина Соколов, члан;

Новица Радивојев, заменик члана;

1. Жељко Воштић, секретар;

Маја Димитров, заменик секретара.

2. У Општинску изборну комисију Општине Димитровград у сталном саставу **ИМЕНУЈУ СЕ**:

1) за председника, дипл. правник Теодора Маноилов;

- за заменика председника, дипл. правник Славица Пејчев;

2) за члана, Ценко Ћиров ;

- за заменика члана Александар Димитров;

3) за члана Сашко Митов;

- за заменика члана Анђелка Бошков;

4) за члана Иван Божилов;

- за заменика члана Верица Милков;

5) за члана Љиљана Момчилов;

- за заменика члана Веселин Вељков;

6) за члана Микица Станојев;

- за заменика члана Слађана Николов;

7) за члана Војин Истатков;

- за заменика члана Гроздан Петров;

8) за секретара, дипл. правник Жељко Воштић;

- за заменика секретара, дипл. правник Маја Димитров.

3. Ова Одлука ступа на снагу даном доношења а објављује се на веб – презентацији Републичке изборне комисије и у „Службеном листу Општине Димитровград“.

**Образложење**

Правни основ за доношење ове Одлуке садржан је у члану 18. став 2. Закона о локалним изборима (у даљем тексту: Закон), којим је прописано да председника, чланове, заменика председника и заменике чланова изборне комисије именује скупштина јединице локалне самоуправе.

Чланом 11. став 1. Закона о локалним изборима прописано је да орган за спровођење локалних избора чине председник и други чланови органа за спровођење локалних избора и њихови заменици.

С обзиром на то да у општини Димитровград на дан доношења ове Одлуке има мање од 50.000 уписаних бирача у Јединствени бирачки списак, Општинску изборну комисију у складу са чланом 18. став 1. Закона, чине председник, шест чланова, заменик председника и шест заменика чланова.

Чланом 19. Закона прописано је да за председника и заменика председника изборне комисије може да буде именовано само оно лице које има високо образовање у области правних наука.

У складу са чланом 20. Закона, чланови и заменици чланова изборне комисије у сталном саставу именују се на предлог одборничких група сразмерно њиховој заступљености у укупном броју одборника који припадају одборничким групама, с тим да ниједна одборничка група не може да предложи више од половине чланова и заменика чланова изборне комисије у сталном саставу.

У складу са наведеним, право да предложе лица у Општинску изборну комисију припада следећим одборничким групама: ОГ „СНС-СДПС-ПУПС-ДПБ“ која има 17 одборника и ОГ „СРБИЈА ПРОТИВ НАСИЉА“ која има 5 одборника. Право да предложе чланове и заменике чланова у изборној комисији, у смислу члана 20. став 4. припада и одборницима са изборне листе „СРПСКИ ПОКРЕТ ДВЕРИ-СРЦЕМ ЗА ДИМИТРОВГРАД-БОРИС КОЛЕВ“, и то: Колев Борису, Младенов Ивици, Давитков Мимици и Ивковић Верољубу као и одборницима са изборне листе „ИВИЦА ДАЧИЋ – ПРЕМИЈЕР СРБИЈЕ“, и то: Геров Зорану, Ташков Мануели и Пејчев Стратку, с обзиром да су изабрани са истих изборних листи, нису освојили број мандата који је потребан за образовање одборничке групе и нису приступили некој одборничкој групи.

С обзиром на то да Одборничка група „СНС-СДПС-ПУПС-ДПБ“ има 17 одборника, односно више од половине од укупног броја одборника Скупштине општине Димитровград, она има право да предложи председника, заменика председника, 2 члана и 2 заменика члана Општинске изборне комисије у сталном саставу.

У складу са чланом 22. Закона, учесници у раду изборне комисије без права одлучивања су секретар изборне комисије и заменик секретара изборне комисије, које именује скупштина на предлог председника скупштине, при чему за секретара и заменика секретара могу да буду именовани секретар скупштине, заменик секретара скупштине, начелник општинске односно градске управе или лице из реда запослених у општинској односно градској управи које има високо образовање из области правних наука.

У складу са наведеним ОГ „СНС-СДПС-ПУПС-ДПБ“ предложила је:

за председника Маноилов Теодору - дипл. правника, за заменика председника Пејчев Славицу - дипл. правника, за члана Ћиров Ценка, заменика члана Димитров Александра, за члана Митов Сашка, за заменика члана Бошков Анђелку;

ОГ „СРБИЈА ПРОТИВ НАСИЉА“ предложила је:

за члана Божилов Ивана, за заменика члана Милков Верицу и за члана Момчилов Љиљану;

одборници за изборне листе „СРПСКИ ПОКРЕТ ДВЕРИ-СРЦЕМ ЗА ДИМИТРОВГРАД-БОРИС КОЛЕВ“ предложили су:

за заменика члана Вељков Веселина, за члана Станојев Микицу и за заменика члана Николов Слађану;

одборници за изборне листе „ИВИЦА ДАЧИЋ – ПРЕМИЈЕР СРБИЈЕ“ предложили су:

за члана Истатков Војина и за заменика члана Петров Гроздана.

Председник Скупштине општине је за секретара Општинске изборне комисије предложио секретара Скупштине општине Димитровград, дипл. правника Воштић Жељка, док је за заменика секретара предложио дипл. правника Димитров Мају, запослену у Општинској управи Општине Димитровград.

Након извршене провере у смислу чланова 15, 19. и 22. Закона о локалним изборима, утврђено је да предложена лица испуњавају услове за именовање у Општинску изборну комисију Општине Димитровград.

Чланом 18. став 3. Закона прописано је да се одлука о именовању чланова и заменика чланова изборне комисије објављује на веб – презентацији Републичке изборне комисије.

УПУТСТВО О ПРАВНОМ СРЕДСТВУ: Против ове Одлуке о именовању чланова и заменика чланова изборне комисије у сталном саставу сваки подносилац изборне листе која је освојила мандате у постојећем сазиву скупштине може поднети жалбу Вишем суду у Пироту у року од седам дана од њеног објављивања на веб-презентацији. Жалба се подноси преко Скупштине општине Димитровград.

Бр. \_\_\_\_\_\_\_\_\_\_\_\_\_\_\_\_\_\_\_

У Димитровграду, \_\_\_\_\_\_ 2024. године.

**СКУПШТИНА ОПШТИНЕ ДИМИТРОВГРАД**

**ПРЕДСЕДНИК**

Зоран Ђуров